text: Det er med bevæget Hjerte, at vi atter staar blandt danske Sønderjyder. Jeg takker for Eders Trofasthed. Takken skal rettes [ogsaa] til de Slægter, som er sunkne i Graven. Vi mindes min Fader, hvis Følelser ikke var mindre, og hvem det ikke blev forundt at staa her i Dag i mit Sted. Vi mindes alle dem, der kæmpede hernede, som maa betegnes som Nationens Ypperste.
  Sønderjyder! Tag ved mig vort Haandslag med Tak for den Trofasthed, hvormed I igennem de mange Aar værgede Sprog og Minder. Indtag atter Eders Plads iblandt os, som saalænge har staaet tom, og byg i Fællesskab med os Danmark skønnere og rigere!
  